text: Politi advarer bikere
  29 marts 2018 kl. 08.33
  Kør forsigtigt! Sådan lyder opfordringen fra Politiet i et tweet til de motorcykel-entusiaster, der vælger at trodse vejret og køre til træf i Esbjerg.
  Motorcykler og sne er ikke nogen god kombination. Det har allerede fået nogle motorcykelejere til at melde afbud til årets traditionelle MC-påsketræf på Torvet i Esbjerg. 
  I et tweet advarer politiet her til morgen mod det glatte føre med ordene ”skal du til motorcykeltræf i Esbjerg i dag, så pas på de glatte veje”
  Skal du med til motorcykeltræf i Esbjerg i dag, så pas på de glatte veje pic.twitter.com/3qUwBHppAR
  Politiet har sat mandskab af til at afvikle dagens påsketræf i Esbjerg. Et træf, der sluttes af med paradekørsel gennem byens gader klokken 15. 
  På grund af vejret forventer Politiet ikke mange motorcykler ved årets træf.
  